section_heading: Katolička škola od 1886. do 1949.
paragraph_text: Ideja o podizanje katoličke škole u Brčkom ranijeg je datuma. Na sastanku starješinstva Bosne Srebrene u Kraljevoj Sutjesci, 5. ožujka 1868. godine, kojem je predsjedavao biskup Vujičić, odlučeno je i o podizanju osnovne škole u Brčkom. Fra Blaž Ikić pokušao je 1880. godine otvoriti školu u Brčkom, i za te namjene uredio je zgradu, nabavio školske knjige, našao i učitelja, ali se građani Brčkog nisu htjeli obvezati na stalan doprinos za uzdržavanje učitelja.